8 mart kuni munosabati bilan Qo‘qon shahridagi jamoat transporti yo‘lovchilarni manziliga bepul eltib qo‘yadi. Bu haqda sof.uz sayti xabar bergan. Ayni kunlarda shaharda 10ta yo‘lovchi tashish bilan shug‘ullanayotgan korxona faoliyat ko‘rsatmoqda. Ularda 250dan ziyod zamonaviy avtobus bor. Eslatib o‘tamiz, 2015 yilning 8 dekabrida ham Konstitutsiya kuni munosabati bilan shunday tashabbusga qo‘l urilgan va bu tadbir OAVda keng yoritilgan edi.